Lehet-e pontot kapni nyelvvizsgáért, amennyiben igen, milyen vizsgáért hány pont jár?

A bírálati szempontokat az előadás során ismertettük. Pályázati kategória függvénye, hogy jár-e érte pont.

- egy darab felsőfokú nyelvvizsga /C1/ – 4 pont;

- egy darab középfokú nyelvvizsga /B2/ – 2 pont;

AZONBAN legfeljebb 6 pont szerezhető az igazolt idegennyelv-tudásért

Doktoránsoknak milyen cikket kell publikálniuk?

A VBK ajánlásait az előadás pontosan tartalmazza

MTA kutatóintézetben is lehet a kutatómunkát végezni?

A hamarosan megjelenő Rektori-Kancellári utasítás így fogalmaz:

Az Egyetem kijelenti, hogy a pályázati eljárás során elsősorban azon pályázatokat preferálja, amelyek esetében a pályázató elsődleges oktatási intézményének illetve munkahelyének a Budapesti Műszaki és Gazdaságtudományi Egyetemet tekinti, kutatási tevékenységét itt végzi, és a pályázati támogatás felhasználásával itt kívánja végezni.

Illetve ha februárban végzek a mesterképzéssel, akkor csak 5 hónapra pályázhatok?

2 pályázatot is be tudsz nyújtani: egy 5 hónapos MSc-s és egy 5 hónapos doktori pályázatot

A Köztársasági Ösztöndíjjal együtt elnyerhető-e, vagy valamelyik pályázat elnyerése kizárja a másikat (szeretném mindkettőre beadni, csak ezért kérdezem)? Köszönöm szépen!

Ugyanarra a tervezett tevékenységre K+F nem lehet két ösztöndíjat kapni, de tudományos teljesítmény díjazásáéért igen!

A BME pályázati feltételi (belső) megegyeznek-e az állami kiírással

Az alap kiírás megegyezik, azonban nagyon sok plusz információ található a BME honlapján rektori-kancellári körlevélben megfogalmazva, ami itt lesz elérhető:

<https://www.bme.hu/unkp_2017>

Ezen kívül aki a VBK-ra pályázik, nekik a kari honlapon található iránymutatás:

<http://www.ch.bme.hu/>

A Kar állít-e fel támogatási preferenciát az 5, ill. 10 hónapos támogatási időszakok között? (A támogató állít fel preferenciát az 5, ill. 10 hónapos támogatási időszakok között?)

Nincs előre meghatározott preferencia. Szeretnénk minél több ösztöndíjat kiosztani.

Mik a keretek?

Még sajnos nincsenek végleges keretek.

Bursa Hungarica szociális ösztöndíj kizáró ok az ÚNKP pályázat elbírálásához?

Véleményem szerint nem kizáró ok, mert nem kutatásra kapod.

Mi a teendő, ha fél úton képzést váltok, mert jelenleg BSc-m utolsó félévét csinálom, de itt szeretném folytatni a tanulmányaim MSc-n?

2 pályázatot kell benyújtanod: egy 5 hónapos BSc-s és egy 5 hónapos MSc-s pályázatot

Volt egy feltett kérdés, hogy mely tanszéken tervezem a munkát, de én külső helyen csinálom a kutatásom, ami kapcsolatban áll az ABÉT-tel, ekkor mit kell kitölteni vagy nem probléma, hogy nem a BME-n közvetlenül zajlik a munka?

A hamarosan megjelenő Rektori-Kancellári utasítás így fogalmaz:

Az Egyetem kijelenti, hogy a pályázati eljárás során elsősorban azon pályázatokat preferálja, amelyek esetében a pályázató elsődleges oktatási intézményének illetve munkahelyének a Budapesti Műszaki és Gazdaságtudományi Egyetemet tekinti, kutatási tevékenységét itt végzi, és a pályázati támogatás felhasználásával itt kívánja végezni.

A Doktori Iskolában januárban abszolutóriumot szereztem, a fokozatszerzési eljárást június 15-tel vagy szeptember 15-tel tudom indítani. Jelenleg az ABÉT-en tudományos segédmunkatárs vagyok. Pályázhatok-e ebben a jelenlegi státuszban az ÚNKP ösztöndíjra?

Bármelyik időponttal elindíthatod, az a fontos hogy 2017. szeptember 20.-án neked már élő doktorjelölti jogviszonyod legyen. Igen, pályázhatsz ÚNKP-3 kategóriában.

Kedves Brigitta!

5. féléves, harmadéves doktoráns vagyok, a Richter Gedeony Nyrt. Talentum Alapítvány doktori ösztöndíjasa. Ha jól emlékszem, tavaly csak állami ösztöndíjas pályázhatott, önköltséges hallgató nem. Most nem látok olyan kitételt a pályázati kiírásban, hogy nem pályázhatnék. Jól látom? Én is pályázhatok?

Kedves Bence! A pályázat feltétele, hogy az illető hallgatói jogviszonyban legyen az egyetemen és ezt bizonyítani is tudja szerződéskötéskor.

A doktori képzés 6. féléve 2018. január 31-én ér véget. Ha 10 hónapos ösztöndíjra pályázok, akkor kategóriaváltással kell pályáznom?

Erre a kérdésre még az EMMI-től nem érkezett válasz, mi is feltettük nekik korábban. Ismerve az elveket úgy gondolom, hogy pályázhatsz 5 hónapos doktori és 5 hónapos doktorjelölti státuszt, ha itt tervezel maradni az ösztöndíj végéig.

Mi van, ha a képzés lejárta után nem doktorjelöltként dolgozok tovább?

Akkor megszűnik az ösztöndíj.

Vissza lehet mondani csak 5 hónapra a pályázatot?

Ha bárki bármelyik pályázatot visszamondja, azt a pénzt az Egyetem elveszíti, vissza kell fizetnie az EMMI-nek. Ez alapján arra kérjük a pályázókat, hogy csak a biztos maradás esetében pályázzanak, mert így másoktól vesznek el esélyeket.

Mit jelent az extra kutatási munka? Mi minősül pontosan extra kutatásnak, és az a doktori értekezésben hogyan jelenhet meg? Jól értelmezem, hogy az extra kutatás olyan tevékenység, ami nem érinti a doktori értekezést, nem lehet tézispont? De ettől függetlenül az értekezésben tézispontként szereplő eredményeket publikálhatok a pályázati ösztöndíj időtartama alatt, csak ezen felül kell még valamilyen extra publikációnak is lenni, szintén a pályázat időtartama alatt?

Ezt szerintem jól összegyűjtöttük az előadásban, amit ki fogunk küldeni.

Ezekre a kérdésekre örülnék, ha válasszal tudnának szolgálni a csütörtöki tájékoztatón. Köszönettel, Kozma Bence

Benyújtott, de még nem publikált cikket figyelembe vesznek-e a pályázatnál?

**Tudományos eredményként pályázáshoz:** akkor tudjuk elfogadni, ha megjött már az elfogadás.

**Vállalásként:** Csak akkor tudjuk elfogadni, ha a cikk az ösztöndíjas időszakban lesz elfogadva közlésre. Ha már előtte publikálta, vagy elfogadták publikálásra, akkor az már nem vehető figyelembe egy pl. szeptemberben induló pályázat teljesítésében.